A gnso KOZARČANIN 


SVIRAM 
v nv. ER A EU 


IVO KOZARČANIN 


_ 
polo 
hr 
Zs 
> 
U) 
D 


ZAGREB 


CRTEŽE IZRADIO VILJEM GLIHA 


SVIRAM U SVIRALU 


U zlatni dan, u ljetni dan 
vjetar livade dira. 

Modri se lan, sav radostan. 
Moja svirala svira. 


U zlatni dan na trudni dlan 
spušta se sunčeva lira. 
Izađi van, kao kroz san, 
moja svirala svira. 


PROSJAK U PROLJEĆE 


Procvao je bijeli jorgovan, 
propupalo golo drveće. 
Topli su, topli noć i dan, 
došlo je plavo proljeće. 


Ulicom prosjak prolazi, 
kose su njegove sijede. 

Smrt već polako dolazi, 
ljubi mu obraze blijede. 


On gleda u sunce visoko, 
suze mu cure od gledanja. 
Staro je njegovo oko 
naviklo samo na čekanja. 


I moli: O, Bože nad nama, 
ja sam se već dosta naživio, 
tvojim mudrim odlukama 
vječno se pobožno divio. 


Tek sada te za jedno molim, 
da ovo plavo proljeće, 

koje ja beskrajno volim, 
potraje cijelo stoljeće. 


Jer zima je, Bože, studena, 
a ljeto odviše vruće. 

U proljeće uzduh je pjena, 
ne trebam krova ni kuće. 


Htio bih, htio bih, Bože, 
živjeti uvijek u proljeće, 
a kada umrem, Bože, 
da se to desi u proljeće! 


A sunce po nebu luta, 
ko crveni, ćelavi starac. 
Iz prašnog kućnoga kuta 
pjevuši prljavi vrabac. 


I moli prosjak sijedi, 
a zemlja cvate i klije. 
I Bog sa neba gledi 
i očinski se smije. 


ĆVISIBABE 


Kakvo ono zvono zvoni uz potok, što poljem roni? 
Kakve ono bijele glave cvatu izmed svele trave? 
To su jutros ukraj grabe nikle prve visibabe, 

pa sad zvone u dan rani, kao mali sirotani, 

da procvate rosno cvijeće, jer proljeće već se kreće. 


TRATINČICE 


Ispod puta, uz tarabe stare, 
rascvale se jutros tratinčice. 
Dignule su u sunčano jutro 

svoje blijedo, zabrinuto lice. 


Imale su oči tople, tihe, 

pune žarke, tajanstvene sreće, 
pune plavog proljeća i sunca, 
koje nebom radoznalo šeće. 


KOPAČI 


Nad gorom trudno tetura sunce, 
i zovu polja, tiha i čista. 
Visoko negdje kliknula ptica, 
ko tople suze, rosa se blista. 


Jedan po jedan stižu kopači, 
motike nose, znojni i vrući. 
Jutros su cijelo okopali polje, 
pa se sad vraćaju kući. 


VRANE 


Kraj potoka jato vrana grakće, 
oči su im velike i zle. 

Po livadi cvatu djeteline, 
vesele su sve. 


Došao je seljak s volovima, 
nakrivio šešir nahero. 
Preplašene odletješe vrane, 
ostalo je samo jedno pero. 


KADULJA 


Na strmoj stazi, uz golu stijenu, 
kadulja teško miriše. 

Topi se sunce, ko žuti vosak, 
pospano more diše. 


Krvavi, crveni cvjetovi njeni 
sad se ne rumene više. i 
S juga se vuku oblaci crni, 
donose proljetne kiše. 


LIPA 


Miriše lipa toplo i tužno, 
bijele čaške pune su noći. 

Za brdom mjesec nekoga čeka, 
tko nikada ne će doći. 


Savija lipa procvale grane 

i šumi pjesmu o davnini. 

Jedna za drugom pale se zvijezde 
u blijedoj, plahoj visini. 


JABLANOVI SE PLAŠE OLUJE 


U suton jablanovi podižu glave ' 

i čude se: tko će to večeras u drvored doći, 
da ga nebesa blistavim rujem slave 

i pozdravne mu vatre pale na rubovima noći? 


Oni primiču glave, tiho, jedan uz drugoga, 
jer ne znaju, što su im sjene tako blijede. 
Žar su možda od tog čekanja dugoga 
osjetili, kako mi kose starački sijede? 


Njihova vitka koljena počinju sad već da strepe. 
Velikim očima gledaju u tamu gustu, 

Boje se, da od munja ne oslijepe. 

Tko će ih onda voditi kroz noć gluhu i pustu? 


U mrtvom mraku oni za milost mole 

i znadu: da su im sjene sve tanje i sve žuće. 
Zavjetuju se: ako i ovu jezivu noć prebole, 
cijelo će jutro suncu pjevati zahvalnice vruće. 


LJETO 


Noćas je svu noć šumila šuma 
u trudnom, žalosnom satu. 
Bila je tiha, spustivši ruke, 
sa zelenom kosom na vratu. 


Pred zlatno jutro, u bistrom sjaju, 
livadom pale su rose. 

I sve su djevojke imale vlažne 
usne i teške kose. 


U njihovu oku ljeto je došlo 
na žita, ispod sela. 

Jedna je siva, samotna ptica 
na zrelu jabuku sjela. 


KOSCI 


U ranu zoru došli su kosci 
livadom punom rose. 

Ko sjajne zmije bljesnuše na suncu 
njihove oštre kose. 


Na šupljem hrastu kriknula svraka 
na žute sunčeve kose. 

Cestom su došle, kao u priči, 

dvije djevojke bose. 


Prolaze sati, putuje sunce. 

Sve jutro kosci kose. 

Sklopljenih ruku, sa zlatnim zrnjem, 
klasovi milost prose. 


ŽITO 


Tiho se njiše dozrelo žito, . 
stotinu cvrčaka cvrči. ' 

Kroz rosnu travu, prignute glave, 
vjetar se žuri i trči. 


Već šumi radosno dozrelo žito, 
puno blistavih nada. 

Niz prašne ceste daleko bježi 
zloslutna avet glada. 


Kua na 1jee Rog Mt 


KIŠA 


Po krovu kiša lije, 
i stakla tiho zvone. 
Večeras potoci puni 
radosno romone. 


Pokisle, mokre ptice 


vire kroz sočno granje. 


Plašljivo ispija suton 
blijedo svijetlo danje. 


I kiša lije tiho 


svu večer (tako crnu). 


Polako, ko da se boje, 
svijetla se trnu. 


UMIRANJE LJETA 


Večeras umire ljeto. : | 
Od tuge zelene trave 
spustiše krotko do zemlje 
svoje ponosne glave. 


U sumrak, nad našim brdom, 
sunce žalosno gasne. 

Zatvara cvijeće oči, 

ko kapi rose jasne. 


I rijeka se blago rumeni. 
U suton odnosi drum 
kroz polja, žuta i zrela, 
njen predjesenski šum. 


Večeras umire ljeto. 
Za kućom, mrseći kose, 
s očima, punim rose, 
brojim mu korake bose. 


, JESENSKA PJESMA s 3 


Žalosna bako, s crvenom kosom 
i okom punim noći, 
tko će to večeras, na krilu vjetra, 
u našu šumu doći? 


. Zašto si svojom uvelom rukom 
obojila krošnje riđe, 
zar će zaista s visokih brda 
tuga k nama da siđe? > 


Kud bježiš tako plašljiva, žurna 
niz modra polja sama, 

zar se ne bojiš, da će te tamo 
crna progutati tama? 


Žalosna bako, kamo to ljeto 
vjetrovi za tobom nose; 

što ga ne vratiš, kada te tako 
pobožno livade prose? - 

RUJAN 


Izdaleka dobri starac rujan 
došao je jutros u naš grad. 
Njegov pogled žalostan i nujan 
u srce nam ulio je jad. 


Kroz polja se prošetao lijeno, 
pokidao vitke, duge trave. 
Mirisaše pokošeno sijeno, 
dok je pleo vijenac oko glave. 


Drveću je pozlatio grane 
bojeći ih crveno i žuto, 

da se lišće, kada jutro svane, 
zagleda u sebe osupnuto. 


Sada tako tužno šute šume, 
kroz njih tiho ide starac rujan. 
Polagano krade se niz drume, 
dobar, star i kao kiša nujan. 


POTOK. 


Žubori potok obranim poljem, 
zrele se jabuke njišu. 

Kraj njega gordi kukuruzni klipovi 
žutim klasovima dišu. 


Sinoć je kasno sišao s brijega 
sluteći prvu kišu. 

Po njemu krošnje samotnih breza 
plašljive sjene rišu. 


I šumi potok: prošlo je ljeto, 
oblaci radosti sišu. 

Na kljastoj vrbi, s glavama dolje, 
dvije se vrane njišu. 


U JESENI? 


U jeseni, u jeseni “ 
šuma stidno porumeni, 
zaduvaju vjetri sneni, 
u jeseni. 


Prozirne su tihe vode, 

niz njih modre noći brode, 
u daljinu želja ode, 

tihe vode. 


Tko mi blago zastre oči, 
tko mi dođe usred noći, 
da mi žal u srce toči, 
nujne oči? 


U jeseni, u jeseni 

rodio se bol u meni, 

on će da me u grob spremi, 
u jeseni. 


MJESEC 


Nad rubom usnulih brda 

nebeskim modrilom kola, . 
ko žuti, blistavi dukat, 

žutoga mjeseca pola. Bi ' 


Dok krošnje sniju tiho 
mrseći jesensku kosu, 
što se niz grbave grane, 
ko riđa griva, prosu. 


I blagi, providni potok 
pod žutim se tracima pjeni, 
sušeći stidno na vjetru 

dlan izmiveni. 


Tad nagne se sjena samotna 

niz prašni, izgubljeni put. 

Za njom se zagleda mjesec, 

blistavi dukat žut. ' 


VINOGRAD 


Na žutom brijegu, nad našom kućom, 
vinograd stari zori. 

Kad izlazi sunce, sve sazrelo grožđe 
krvavim rujem gori. 


Ponekad kucne plašljivo žuna 
po truloj hrastovoj kori. 

Njiše se trsje. Za čim ga tako 
mahnito želja mori? 


Na žutom brijegu, nad našom kućom, 
vinograd stari zori. 

Cijelog se dana šepavi čuvar 

s lakomim čvorcima bori. 


LISTOPADSKA TUŽALJKA ' SNIJEG 
Proteklo je vruće ljeto, protekli su dani vrući, Snijeg je svuda pao. 
listopad nam došao je, tužan i star, umirući. Vjetar je Ćilim tkao. 
Prestale su igre naše, nestalo je dana sreće, Tko je to pod prozor stao 
uvenulo na livadi sve je naše drago cvijeće. i svu noć me tiho zvao? 
Sada sjetan vjetar šumi, tiho krši tanke grane 
i šumori tužnu pjesmu budeći u srcu rane. : Gole su kruške ranke, 
Iza njeg će kiša doći, listopadska duga kiša, Cestom prolijeću sanke. 
u prozore kucat će nam, čas glasnija, a čas tiša. Majčine usne tanke | 


U mokrome svome plaštu jesen, stara, dobra mati, 
jednoga će tihog dana k nama sama došetati. 
Otkinut će lišće s grana sparušeno, žuto, suho Usni mi, sine, san. 
i planine obući će u sumorno svoje ruho. Moj ča ti topli dlan 
Pa kad tada mi prođemo kroz livade ili šumu, 
donijet ćemo kući kosu crvenoga lišća punu. 
Ono će nam dugo u noć kao prošlost mirisati, 
a mi ćemo tada tiho za proljećem uzdisati. 


šapću mi uspavanke: 


mrsiti pramen vran, 
oči, modre ko lan. 


Snijeg je svuda pao. 
Vjetar je ćilim tkao. 

On je pod prozor stao 

i svu noć me meko zvao. 


ZIMSKA NOĆ 


Snijeg je zasuo staze i pute, 
u kuće se stisnuli ljudi. 
Prastare vrbe uz rijeku šute, 
vjetar se na istoku budi. 


Podunuo je oštar i leden 
studenim, suhim zrakom. 
Mjesec je za njim izašao zelen 
i ukočio se nad sokakom. 


Kasno u noći psi se javili, 
glas im se razišao snijegom. 
Goli su hrastovi grane savili, 
noć je zaspala za brijegom. 


H NO- 


OVA JE KNJIGA ŠTAM- 
PANA U DVIJE TISUĆE 
SNIJEG NA GOLO GRA- 
NJE STABALA, POD KO- 
JIM ČUČE SIVI, MUTNI, 
ŽALOSTIVI PREDZIMSKI 


VINA U ZAGREBU POČET- 
CA,KAD PADA PRVI,RANI 


KOM MJESECA PROSIN- 


PRIMJERAKA U ZAKLADI 
TISKARE NARODNI 


DANI. 

